**paskaidrojuma raksts**

**Ventspils valstspilsētas pašvaldības domes 2024. gada \_\_. \_\_\_\_\_\_\_\_\_ saistošajiem noteikumiem Nr.\_\_\_ “Kārtība, kādā Ventspils valstspilsētas pašvaldība sniedz komersantiem atbalstu biroja telpu nomas maksas segšanai”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saskaņā ar Latvijas ilgtermiņa attīstības stratēģiju līdz 2030.gadam[[1]](#footnote-1) (turpmāk – Latvija 2030), Ventspils ir viens no nacionālas nozīmes attīstības centriem, kurā ir attīstīta rūpniecība, transports, sabiedriskie pakalpojumi un sociālā infrastruktūra. Ventspilij, balstoties uz pilsētas loģistikas un multimodālo transporta pakalpojumu nodrošinājumu, izglītības iespējām, zinātnes un pētniecības potenciālu, ir iespēja kļūt par inovāciju, augstas pievienotās vērtības rūpniecības un inženiernozaru (īpaši elektronikas, informācijas un komunikāciju tehnoloģiju jomā), kā arī loģistikas un tranzīta attīstības centru Baltijas jūras reģionā.Ventspils valstspilsētas pašvaldības un Ventspils novada pašvaldības kopīgajā ilgtspējīgas attīstības stratēģijā līdz 2030.gadam ir norādīts[[2]](#footnote-2): *Ventspils valstspilsēta jau vairākus gadus mērķtiecīgi plāno un atbalsta IKT nozares attīstību, kas ir orientēta uz produktiem un pakalpojumiem ar augstu pievienoto vērtību. Šī joma būs prioritāra gan nacionālā, gan ES mērogā, tāpēc nozarei ir labas attīstības perspektīvas, t.sk. piesaistot ārējo finansējumu digitālās transformācijas aktivitātēm un atbalstot jaunu uzņēmumu veidošanos turpat pilsētā.*Viens no Ventspils valstspilsētas un Ventspils novada pašvaldību stratēģiskajiem mērķiem ir sadarbībā balstīta ekonomiskā vide, kurā tiek realizēta investīciju piesaiste, digitalizācija un viedo tehnoloģiju izmantošana. Mērķis paredz nodrošināt, ka Ventspils valstspilsētas un Ventspils novada ekonomiskā vide ir pievilcīga potenciālajiem investoriem gan vietējā, gan starptautiskā mērogā, piedāvājot mūsdienīgus, konkurētspējīgus pakalpojumus un infrastruktūru. Mērķa sasniegšana paredz uzņēmējdarbības vides pilnveidi, sadarbības veidošanu starp dažādām publiskām un privātām institūcijām, izglītības, zinātnes un biznesa sinerģijas veidošanu, tūrisma pakalpojumu attīstību. Īstenojot prioritāšu kopumu, tiek attīstīta valstspilsētas un novada ekonomika, uzlabota sabiedrības dzīves kvalitāte un saglabāts iedzīvotāju skaits. *Lai sekmētu konkurētspējīgu un daudzveidīgu uzņēmējdarbības attīstību, nepieciešams turpināt attīstīt Ventspils valstspilsētas un Ventspils novada priekšrocības, kā ostas infrastruktūra, daudzveidīgās izglītības iespējas, apstrādes rūpniecības, mežsaimniecības un lauksaimniecības, kā arī IKT nozares attīstība, kas attīsta produktus un pakalpojumus ar augstu pievienoto vērtību. (…) Nākotnē atbalstāma industriālo parku izveide, lai piesaistītu uzņēmumus un radītu jaunas darbavietas Ventspils valstspilsētā un Ventspils novadā.[[3]](#footnote-3)*Lai sniegtu ieguldījumu Ventspils valstspilsētas tautsaimniecības nozarēs un veicinātu jaunu, labi atalgotu darba vietu veidošanos, ir nepieciešams nodrošināt atbalstu komersantiem biroja telpu nomas izmaksu segšanai. Saistošo noteikumu uzdevums ir noteikt Ventspils valstspilsētas pašvaldības (turpmāk – Pašvaldība) atbalsta apmēru, tā piešķiršanas kritērijus un kārtību biroja telpu nomas maksas segšanai komersantiem Pašvaldības administratīvajā teritorijā.Nodrošinājums ar darba vietām ir viens no galvenajiem faktoriem iedzīvotāju piesaistīšanai pilsētā.Labi atalgotu jaunu darba vietu pieejamība var ievērojami veicināt iedzīvotāju piesaisti un esošo iedzīvotāju noturēšanu pilsētā, jo tā ir prioritāra vajadzība cilvēkiem, kas vēlas pārcelties uz Ventspili. Ievērojot iepriekš minēto, Ventspils valstspilsētas pašvaldības un Ventspils novada pašvaldības kopīgās attīstības programmas 2021.-2027.gadam Ventspils valstspilsētas pašvaldības Rīcības plāna sadaļā “Prioritāte 1-Prasmes: Iedzīvotāji sasniedz savus mērķus un iegūst labklājību” kā viens no uzdevumiem ir minēts “Turpināt sekot līdzi IKT uzņēmumu vajadzībām un to izmaiņām, sniedzot attiecīgo atbalstu dažādu programmu ietvaros un plānojot nozares attīstību arī turpmāk” (P-5-1), kas cita starpā ietver tādu pasākumu kā sniegt atbalstu komersantiem telpu nomai (P-5-1-3).Tas saskan ar Apvienoto Nāciju Organizācija (ANO) 8. Ilgtspējīgas attīstības mērķi “Veicināt noturīgu, iekļaujošu un ilgtspējīgu ekonomikas izaugsmi, pilnīgu un produktīvu nodarbinātību, kā arī cilvēka cienīgu darbu visiem”[[4]](#footnote-4). Mērķa ietvaros ir izvirzīts apakšmērķis – *veicināt uz attīstību vērstas politikas, kas atbalsta ražošanas darbības, pienācīgas kvalitātes darbavietu radīšanu, uzņēmējdarbību, radošumu un inovāciju, un sekmēt mikrouzņēmumu un mazo un vidējo uzņēmumu izveidošanu un izaugsmi, cita starpā nodrošinot piekļuvi finanšu pakalpojumiem.*Kā norādīts Reģionālās politikas pamatnostādnēs 2021. – 2027.gadam”[[5]](#footnote-5), r*eģionālajā attīstībā izšķiroša loma ir uzņēmējdarbības videi reģionos, jo tā sniedz nodarbinātības iespējas un līdz ar to labklājību iedzīvotājiem, stimulē iedzīvotāju palikšanu dzīvesvietās, samazinot teritoriju depopulāciju, kā arī rada ienākumus pašvaldību budžetos no nodokļiem, kas savukārt dod iespējas veikt ieguldījumus teritorijas infrastruktūras uzlabošanā, rezultātā kopumā paaugstinot iedzīvotāju dzīves kvalitāti.* *Kā liecina statistikas dati, pastāv būtiska tirgus nepilnība - ekonomika koncentrējas Rīgā un tās apkārtnē, radot nesamērīgas reģionālās attīstības atšķirības. (…) Ieguldījumiem infrastruktūrā ir ilgāks atmaksāšanās periods, līdz ar to, komersantam veicot ieguldījumus infrastruktūrā, tiek iesaldētas investīcijas, ko komersants varētu investēt jaunu produktu attīstībā.**Tāpēc reģionālās ekonomikas attīstībā būtiska loma ir tieši pašvaldībām kā vietējās attīstības līderiem, kas sadarbībā ar komersantiem veido uzņēmējdarbībai labvēlīgu vidi, tādējādi noņemot slogu komersantam veikt ieguldījumus infrastruktūrā un dodot tam iespēju novirzīt savas investīcijas produkta attīstībai.**Ņemot vērā cilvēkresursu trūkumu reģionos, būtiski veidot tādus atbalsta instrumentus, kas tiešā veidā būtu mērķēti uz darba algu pieaugumu un cilvēkresursu piesaisti reģioniem. (…) būtiski ir radīt apstākļus, kas nodrošina pāreju (…) uz inovatīvu un zināšanām balstītu ekonomiku, kas rada augstu pievienoto vērtību un vienlaikus veicina straujāku labklājības līmeņa celšanos un iespēju nodrošināt augstāku atlīdzību darbaspēkam.*Saistošie noteikumi paredz nosacījumus atbalsta līguma noslēgšanai ar komersantu biroja telpu nomas maksas segšanai, kā arī pašvaldības atbalsta piešķiršanu saskaņā ar 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam.Telpu lietošanas veidi ir noteikti Ministru kabineta 2018.gada 12.jūnija noteikumos Nr.326 “Būvju klasifikācijas noteikumi”. Saskaņā ar šo noteikumu pielikumu, *biroju ēka un biroja telpu grupa ir ēkas un telpu grupas, kas tiek izmantotas darījumiem un dažādiem administratīvajiem mērķiem, tai skaitā bankas, pasta nodaļas, izdevniecības, pašvaldību iestādes, valsts pārvaldes iestādes, uzņēmumu, iestāžu un citu organizāciju ēkas un telpu grupas, kā arī konferenču un kongresu centri, tiesu un parlamenta ēkas un telpu grupas.*Saistošie noteikumi paredz atbalsta sniegšanu komersantam, ja tā juridiskā adrese vai vismaz viena tā struktūrvienība, kurā notiek faktiska komercdarbība, ir reģistrēta Pašvaldības administratīvajā teritorijā adresē, par kuru ir noslēgts telpu nomas līgums un tā atrodas:* 1. valsts nozīmes pilsētbūvniecības pieminekļa – Ventspils pilsētas vēsturiska centra (valsts aizsardzības Nr.7454 Vecpilsētas un Ostgala teritorija) un tā aizsardzības zonas teritorijā, lai nodrošinātu Ventspils valstspilsētas pašvaldības un Ventspils novada pašvaldības kopīgajā attīstības programmā 2021.-2027.gadam noteiktā uzdevuma (V-5-7) – *veidot Vecpilsētu par “pilsētas sabiedrisko un darījumu centru”* – izpildi, kas cita starpā ietver tādu pasākumu kā *sabiedrisko un darījumu funkciju veicināšana Vecpilsētā* (V-5-7-1). Atbalsta sniegšana biroju nomas izmaksu segšanai Ventspils pilsētas vēsturiskajā centrā veicinās ne tikai uzņēmējdarbības attīstību, bet ietekmēs vēsturiskā centra revitalizāciju kopumā, veicinot to kļūšanu par dzīvotspējīgu un pievilcīgu vietu gan iedzīvotājiem, gan tūristiem.
	2. valsts, pašvaldību vai citu juridisko vai fizisko personu dibinātā augstākās izglītības iestādes, kura īsteno augstākās izglītības programmu, ēkā, lai panāktu turpmāko ekonomikas attīstību, ka arī nodrošinātu ciešāku sadarbību starp augstākās izglītības iestādēm, zinātniskajām institūcijām un uzņēmumiem. Tādējādi tiks risināti darbaspēku jautājumi un radīti inovatīvi risinājumi kopējās produktivitātes paaugstināšanai;
	3. Nacionālās nozīmes industriālā parka teritorijā, lai nodrošinātu Ventspils valstspilsētas pašvaldības un Ventspils novada pašvaldības kopīgajā attīstības programmā 2021.-2027.gadam noteiktā uzdevuma (P-4-2) – *veicināt tranzītpilsētas pārstrukturizāciju, turpinot pilsētas industrializācijas attīstību un nodrošinot pievienotās vērtības celšanu* – izpildi. kas cita starpā ietver tādu pasākumu kā veicināt mazo un mikro uzņēmumu attīstību (P-4-2-3). Nacionālās nozīmes Ventspils industriālā parka attīstības stratēģija, tai skaitā kartogrāfiskais materiāls “Nacionālas nozīmes Ventspils industriālā parka teritorija un plānotās aktivitātes”, tika apstiprināta ar Ventspils valstspilsētas pašvaldības domes 2023.gada 27.aprīļa lēmumu Nr.74.

Saistošie noteikumi paredz atbalsta sniegšanu Informācijas un komunikāciju nozares komersantam pirmajā gadā 3,50 euro/m2 (bez PVN) apmērā no biroja telpu nomas maksas mēnesī.Saistošie noteikumi paredz atbalsta sniegšanu Informācijas un komunikāciju nozares komersantam otrajā, trešajā un ceturtajā gadā un citu nozaru komersantiem pirmajā un otrajā gadā 1,75 euro/m2 (bez PVN) apmērā no biroja telpu nomas maksas mēnesī.Saistošie noteikumi paredz atbalsta sniegšanu komersantiem par biroja telpu nomu. |
| 1. Fiskālā ietekme uz pašvaldības budžetu
 | Saistošo noteikumu īstenošanai finansējums ik gadu tiks paredzēts Pašvaldības budžetā. Saistošo noteikumu īstenošanai prognozētā fiskālā ietekme uz Pašvaldības budžetu 2024.-2026.gadam paredzama līdz 30 000 euro. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sociālā ietekme – Saistošie noteikumi paredz darba vietu radīšanu, kas uzlabos Pašvaldības iedzīvotāju sociālo situāciju un dzīves kvalitāti, kā arī nodrošinās iedzīvotāju skaita saglabāšanu. Uz attīstību vērstas politikas, kas atbalsta ražošanas darbības, pienācīgas kvalitātes darbavietu radīšanu, uzņēmējdarbību, radošumu un inovāciju veicināšana un mikrouzņēmumu un mazo un vidējo uzņēmumu izveidošanas un izaugsmes sekmēšana, cita starpā nodrošinot piekļuvi finanšu pakalpojumiem ir viens no ANO Ilgtspējīgas attīstības mērķa apakšmērķiem.Ietekme uz vidi – nav attiecināms.Ietekme uz uzņēmējdarbības vidi pašvaldības teritorijā – atbalsta pieejamība veicinās jaunu darba vietu radīšanu, nodarbinātības pieaugumu, jaunu uzņēmumu veidošanos un esošo uzņēmumu attīstību un izaugsmi, tādējādi veicinot iedzīvotāju skaita palielināšanos Ventspils pilsētā. Ietekme uz iedzīvotāju veselību – nav attiecināms.Ietekme uz konkurenci – nav attiecināms. Atbalsta saņēmējs, ar kuru Pašvaldība slēgs atbalsta līgumu, tiek noteikts Saistošajos noteikumos noteiktajā kārtībā. |
| 1. Ietekme uz administratīvajām procedūrām un to izmaksām
 | Saistošo noteikumu izpildi attiecībā uz iesniegumu izskatīšanu, atbalsta līguma slēgšanu un Pašvaldības atbalsta piešķiršanu nodrošinās Ventspils valstspilsētas pašvaldības iestādes “Ventspils domes administrācija” Ekonomikas un iepirkumu nodaļa (turpmāk – Ekonomikas un iepirkumu nodaļa).  |
| 1. Ietekme uz pašvaldības funkcijām un cilvēkresursiem
 | Atbalsta sniegšana biroja telpu nomas izmaksu segšanai komersantiem ir tiešā veidā saistīta ar Pašvaldību likuma 4.panta pirmās daļas 12.punktā -  *sekmēt saimniecisko darbību pašvaldības administratīvajā teritorijā un sniegt tai atbalstu –* noteikto pašvaldības autonomās funkcijas izpildi.Jauna ietekme uz Pašvaldības funkcijām netiek paredzēta.Saistošie noteikumi paredz jaunu darba vietu radīšanu. |
| 1. Informācija par izpildes nodrošināšanu
 | Saistošo noteikumu izpildi attiecībā uz iesniegumu izskatīšanu, atbalsta līguma slēgšanu un Pašvaldības atbalsta piešķiršanu nodrošinās Ekonomikas un iepirkumu nodaļa. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | \_\_.\_\_.2024. saņemts Latvijas Republikas Finanšu ministrijas saskaņojums atbilstoši Komercdarbības atbalsta kontroles likumam.Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju izteikt viedokli, Saistošo noteikumu projekts no \_\_\_.\_\_\_.2024.– \_\_.\_\_\_.2024. tika publicēts Pašvaldības tīmekļa vietnē www.ventspils.lv sadaļas "Iedzīvotāju līdzdalība" apakšsadaļā "Viedokļa izteikšana par saistošo noteikumu projektiem".*Viedokļa noskaidrošanas periodā no \_\_\_\_\_ tika saņemti vairāki priekšlikumi, piemēram, ……**Visi priekšlikumi ir tikuši ņemti vērā un ir iestrādāti Saistošajos noteikumos, kā arī veikti citi redakcionāli precizējumi, nemainot noteikumu saturu pēc būtības.*Saistošo noteikumu projekts izskatīts \_\_\_.\_\_\_.2024. Pašvaldības Likumības komisijā, 05.12.2023. un 26.02.2024. Pašvaldības Uzņēmējdarbības veicināšanas komisijā un \_\_.\_\_\_.2024. Pašvaldības Finanšu komitejā. |

Ventspils valstspilsētas pašvaldības domes priekšsēdētājs J. Vītoliņš

1. Pieejama: <https://www.pkc.gov.lv/sites/default/files/inline-files/Latvija_2030_6.pdf> [↑](#footnote-ref-1)
2. Pieejams: <https://www.ventspils.lv/app/uploads/2022/11/202_par-ventspils-valstspilsetas-pasvaldibas-un-ventspils-novada-pasvaldibas-kopigo-planosanas-dokumentu-apstiprinasanupiel3.pdf> (aplūkots 31.10.2023.) [↑](#footnote-ref-2)
3. Pieejams: <https://www.ventspils.lv/app/uploads/2022/11/kop_ias_2030-1.pdf> (aplūkots 01.11.2023.) [↑](#footnote-ref-3)
4. pieejams: <https://www.pkc.gov.lv/lv/attistibas-planosana-latvija/ano-ilgtspejigas-attistibas-merki> (aplūkots 31.10.2023) [↑](#footnote-ref-4)
5. pieejams: <https://likumi.lv/ta/id/310954-par-regionalas-politikas-pamatnostadnem-2021-2027-gadam> (aplūkots 31.10.2023) [↑](#footnote-ref-5)